hu en uk hu hu hu hu hu hu tl hu hu hu hu hu hu hu en hu hu hbs_lat hu hu hu hu hu hu hu hu hu pt hu hu de hu hu hu hu hu de hu hu hu hu hu hu hu hu hu hu hu hu hu hu hu hu hu en en hu en hu hu hu en hu hu de hu hu en hu en hu en hu fr cs en en hu fr de en en de sv it fr de en en de fr en fr de en en ja de hu de de en en en de hu de de en en en fr hu fr fr en sv en fr en de fr en sv sv fr hu fr fr en fr sv sv hu fr sv sv sv fr en hu fr sv sv sv fr fr hu de en en fr de en fr fr en en de de ja fr de en en de fr fr hu de en en de fr de de fr en sv de sv fr uk de en en de en hu hu hu hu de hu hu hu hu hu hu uk hu en hu en en
(Keddenként jelenik meg egy rövid írás, aminek a témája valós eseményen alapul és minden esetben az egyesületünket érinti. Stílusában könnyed, a sporthoz, az emberhez köthető szösszenet.)
14. rész letöltés pdf formátumban
Ezt a hazai mérkőzést, pályabeosztási gondok miatt, a füves-pályán kellett lejátszani, függetlenül attól, hogy előző napokban esett az eső, és kora reggeli 5 órakor is szemerkélt egy keveset.  Pénteken lehengerelte a Gondnokság a játékteret, dolgoztak is rajta vagy öt óra hosszát. Ennek köszönhetően nem lett mély a talaj és viszonylag olcsón megúsztuk a pálya állagának a romlását a meccs végére. Az ellenfél is megérkezett. Hirtelen azt hittem, hogy valamit rosszul szerveztek meg, és az ifi csapatukat küldték erre a felnőtt mérkőzésre, de aztán’ kiderült, hogy rosszul gondoltam, ez a felnőtt gárdájuk. A jegyzőkönyvből azt lehetett megállapítani, hogy öt kezdőjátékosuk is 2000-ben született. Bátrak, vagy csak egyszerűen elkoptak őszi szezon végére, nem tudhatjuk. A Stáb is időben elkezdte végezni a feladatait. Máté gyúrónk, még mindig, rövidnadrágban ténykedik kint a pálya szélén, így tudom, hogy a hőmérséklet 5°C felett van. Játékvezetők is időben megjöttek, rendezés a helyén, Pavlos és az Intéző, Polgár Feri is végzi a szokásos dolgaikat. Nézők is gyülekeznek, a kezdeti 18 főről (az Elnök úr megszámolta), felment 55 főre.
Nem irigyeltem a vezetőedzőt, mert nehéz próbatétel előtt állt. Hogyan lehet a nyerő csapatot összeállítani, úgy, hogy sérült mind a két előretolt ékünk (Kaltenekker Attila és Balogh2 Bence), valamint a nézőtéren sántikálva helyet foglaló a Balogh1 Bence középhátvédünk? Van választék, de így sem egyszerű a feladat. Lehet ötletelni.
Ede’ a kapuban, Stau és Rőthy Martin lett a középső védő, szélső védők a szokásosak, ifj. Halász és Taki. Középpálya rendben van, Orosz Boti baloldalt, Gillich Máté és kis Siliga középen, Szabó Pali a szélen. Csatárok, az öt éve felnőtt játékos, Devecser Zsolti és a Csk. Horváth. Meglátjuk, hogy mit tudnak alkotni!
Az ellenfél a felkészülés során, tuti, hogy sok olasz, Inter meccset nézet, mert már az elején bunkervédekezésre állt be, így nagyon nehéz látványosan játszani. A védelmük stabilan öt emberből állt végig a mérkőzésen. Nagyon álmosító volt az időjárás, de igazából a meccs is. Nem volt sok helyzetünk, és hiába volt csúszós a pálya, nem lőttünk kapura, valahogy mi is beszürkültünk az ellenfél játékába. Nem jutottunk ötről a hatra.  Nem jó ez így, de ez van. Ment a mérkőzés, peregtek a percek, döntő részt nálunk volt a labda, a mi akaratunk érvényesült a pályán, de nem tudtuk góllal befejezni a támadásokat és az ívelésekből rendre nem mi jöttünk ki jól. Öt előre szálló labdából, jó, ha egyet sikerült rendesen átvenni és akciót csinálni belőle. A mellettem üllő szövetségi ellenőr (Sanyi bácsi) ötször is ásított az első félórában, pedig a fiúk derekasan próbáltak rést találni a védelmen, de rendre nem sikerült. Az ellenfél lelkes ifjú csapatának dicséret jár ezért.
Az I. félidő vége előtt 5 perccel, Stau kiharcolt egy büntetőt, vélt vagy valós okból megadta a játékvezető. Merjük azt mondani, hogy nem jó a bíráskodás…. Horváth Krisztián magabiztosan lőtte a labdát jobb alsó sarokba, ha jól láttam még a kapufa is besegített egy kicsit. Egy ide. A 43. percben szintén Krisztián talált be a hálóba. Ragyogó rúgótechnikáját megcsillantva betekerte a bal felsőbe, úgy 14 méterről, egy kicsit bal szélről. 2 – 0, ide. Nagy volt az öröm. Így hát elmondhatom, hogy öt percen keresztül nem ásítottunk, sőt. Nagyon megnyomtuk a félidő végét jelző sípszóig, de maradt az eredmény. Aztán’ jött a szünet. Ne legyünk telhetetlenek öt perc alatt legyen elég két gólt rúgni! Az sem kevés. A megérdemelt 15 perces pihenőre, a mi játékosaink kicsit megnyugodva, ha fütyörészve nem is, de azért elég vidáman mentek be az öltözőbe.
… és ekkor kisütött a nap. Nagyon kellett már.
Az alábbi játékosok voltak a pályán, de, azért a cserék közül öten fennmaradtak a füvön melegíteni.
Kezdő: Edelényi D., – Takács M., Steurer R., Rőthy M., Halász B. – Szabó P., Gillich M., Siliga Á., Orosz B., – Devecser Zs., Horváth K.
Cserék: Bene M., Borgulya I., Borgulya D., Vad S., Kasinszky I., Bagdi Cs., Perepelica K.
Stáb: Borgulya István, Polgár Ferenc, Kerényi Máté
A második félidő, már teljesen másképpen zajlott. Jól járattuk a labdát hátul, sikerült jópár támadást felépíteni. 10 perccel a középkezdés után CsK Horváth, megint szépen eltekert egy lövést a kapus mellett és máris 3 – 0 ide. Lenyugodtak a játékosok és mi is a nézőtéren. Krisztiánt a  mesterhármasa’ után gyorsan lecserélték, még nem heverte ki a sérülését, amivel már jóideje bajlódik.  Azért, három gól egymás után nemsemmi! Ezen a meccsen Krisztián lett az ügyeletes gólvágónk, de még nincs vége a gólok felsorolásának.  A becserélt Borgulya Dani egy kipattanó labdát pár méterről a hálóba pofoztott. Az eredmény 4 – 0 lett, remek. A csere a 70. percben volt, a gól pedig a lefújás előtt kb. 5 percel.  Voltak még cserék. A 75. percben Gillich helyett Bagdi Csaba állt be, majd rá két perccel, Orosz Boti helyett, Vad Sanyi jött. A 80-ban Devecsert Perepelica Kirill váltotta. Az új játékosok azért kiharcoltak a 90. percben egy érdekes gólt. Bagdi, úgy 15 méterről  tudatosan átemelte a kapus felett a játékszert, és a felsőlécről visszapattant labdát a jó ütemben érkező Kirill közelről berúgta, megszerezve az ötödik gólunkat.  A nyáron igazolt, és egyből lesérült  Kirilnek ez volt az első gólja nálunk. Volt együttes gólöröm, az ötödiknél is tudnak örülni a fiúk. A gólpassz is tetszett, mivel elég ritkán látunk ilyet.
Bravó, 5  –  0 ide, nyertünk!
Nem szoktam lottózni, de a jövő héten az ötös lottón megjátszok öt szelvényt, végül is csak öt számot kéne eltalálnom,  hogy megnyerjem az „ötöst”.
Az ősz végére csak beindul a gólszüret.
Ez a nap is elérte célját, hisz… eltelt, és a jelenlegi iskolai tanrendszer alapján a végeredmény ötöst érdemel.
Budapest, 2017. 11. 21.  –  Kedd  –
← U14 és felnőtt hétvégi beszámolók, további eredmények 2017.11.18.
Szerdai szakmázás 8. rész (2017/11/22) →
BLSZ I. tabella 2022/2023
43. SZ. Építők SK
XV. Kerületi Issimo SE
Archívum Hónap kijelölése 2022 szeptember 2022 augusztus 2022 július 2022 június 2022 május 2022 április 2022 március 2022 február 2022 január 2021 december 2021 november 2021 október 2021 szeptember 2021 augusztus 2021 július 2021 június 2021 május 2021 április 2021 március 2021 február 2021 január 2020 november 2020 október 2020 szeptember 2020 augusztus 2020 július 2020 május 2020 március 2020 február 2020 január 2019 november 2019 október 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 július 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 július 2017 június 2017 május 2017 április 2017 március 2017 február 2016 december
Autóval a Margit utcáig, majd az onnan nyíló parkolóban van lehetőség megállni.
Hév: 8-as vagy 9-es jelzésű hév Mátyásföld Imre utcai megállóig.
Busz: Az Örs vezér tere felől a 244-es (Margit utcai megálló) vagy 44-es (Centenáriumi lakótelep megálló) jelzésű buszok.
Cím: 1165 Budapest, Bátony u. 1-33.